《樊山有诗留别同社索和与乙庵同次原韵 其二》
清代·瞿鸿禨

盟主风骚上将坛，朋簪频盍笋皮冠。逍遥岂待培鹏背，造化奚为弄鼠肝。

别意去随江水尽，无心出作岫云看。掉头巢父归应早，东海珊瑚拂钓竿。

作者简介：瞿鸿禨，字子玖，号止庵，善化人。同治辛未进士，改庶吉士，授编修，官至外务部尚书协办大学士。谥文慎。有《瞿文慎公诗选》。